Els comuns van vetar Torra a la fotografia del pacte de pressupostos | NacióDigital\nEls comuns van vetar Torra a la fotografia del pacte de pressupostos\nL'escenificació de l'acord pels comptes va evitar la presència del president, una decisió assumida pel Govern, que es trencarà quan s'hagi completat la tramitació al Parlament de la proposta d'Aragonès\nper Joan Serra Carné / Sara González, 30 de gener de 2020 a les 06:00 |\nLa fotografia de l'acord dels pressupostos, sense la presència de Quim Torra | ACN\nLa crisi entre Junts per Catalunya (JxCat) i ERC per la resposta del Parlament a la inhabilitació de Quim Torra conclourà amb un avançament electoral, que no serà immediat. El president de la Generalitat ha decidit finalment contemporitzar i permetre la tramitació dels pressupostos -tot i el debat obert a la seva formació-, per bé que la relació entre els socis està trencada, com va exposar ahir mateix el president. I el principal exemple de com JxCat i ERC fa temps que actuen per separat es la distància exhibida en la negociació dels pressupostos. Tal com han confirmat diverses fonts a NacióDigital, els comuns van vetar la presència de Torra el 20 de gener en l'escenificació de l'acord per validar els pressupostos. I el Govern, davant el requeriment rebut dels comuns, va prioritzar lligar el pacte pels comptes.\nL'acord per a la tramitació dels pressupostos de la Generalitat va ser possible perquè van convergir els interessos de dues parts: l'executiu -integrat per les dues principals forces independentistes- i el grup parlamentari de Catalunya en Comú Podem. En la fotografia que recollia l'entesa definitiva s'hi veia el vicepresident de l'executiu, Pere Aragonès, com a cap de taula, amb la consellera de la Presidència, Meritxell Budó, a la seva esquerra i Jéssica Albiach, presidenta del grup parlamentari dels comuns, a la dreta. Al costat, representants dels equips negociadors. A la instantània no hi apareixia Torra. I l'absència tenia un missatge polític, acceptat a desgrat per JxCat i assumit per ERC.\nLa negociació per comunicar l'acord no va ser senzilla. Els comuns, que havien teixit el diàleg amb Aragonès i el seu equip de la conselleria d'Economia -responsable d'elaborar el projecte de pressupostos-, van posar condicions per accedir a tramitar els comptes. I, més enllà de la reforma fiscal i de les partides en polítiques socials, va quedar clar que una premissa era que Torra en quedés al marge. La distància de la formació d'Ada Colau amb el president s'ha evidenciat tant en els discursos al Parlament com en les relacions entre el mateix Torra i l'alcaldessa de Barcelona.\nEls comuns han manifestat repetidament que JxCat ha acceptat a contracor la reforma fiscal que gravarà les rendes superiors a 90.000 euros i elimina beneficis fiscals en l'impost de successions. El grup parlamentari de l'esquerra alternativa també considerava que una fotografia amb Torra no ajudava a vendre l'acord al seu electorat. Conscient de la situació, ERC va prioritzar tancar amb èxit una negociació que ha liderat i JxCat -on també hi ha veus crítiques amb la figura de Torra-, va acabar cedint. Va ser Budó qui va haver d'aparèixer en nom de Palau.\nL'absència del president en la fotografia final del pacte va tenir un precedent. Va ser la projecció de l'entesa sobre la reforma fiscal, que va a començar a encaminar el "sí" dels comuns als pressupostos. En aquella convocatòria del 16 de desembre a Economia, a la taula del pacte tampoc hi va ser present Torra. Budó va seure al costat d'Aragonès. Tanmateix, el president es va resistir a apartar-se de l'acord públic fins al darrer moment. De fet, la presentació de la reforma fiscal es va endarrerir per les tensions derivades del paper que havia de jugar el president. Finalment, van ser Aragonès, Budó i Albiach els que van comparèixer davant la premsa.\nEl veto a Torra explica fins a quin punt els comuns consideren incompatibles futurs acords amb JxCat: el president ha situat a l'horitzó les eleccions que demanaven després d'encaminar els pressupostos, i creuen que la pròxima legislatura s'ha de teixir un govern d'esquerres. A la vegada, la situació evidencia com de complexa ha estat fins ara la relació entre JxCat i ERC. Els partits que són socis a l'executiu s'han mirat de reüll tota la legislatura i han evidenciat que no hi ha rumb compartit. "S'ha deteriorat la confiança mútua", afirmava aquest dimecres el president de la Generalitat en la compareixença institucional.\nLes discrepàncies entre els socis del Govern se sotmetran a examen en la pròxima convocatòria electoral, encara sense data. La fixarà el president quan s'hagin aprovat pressupostos.\nImperdibles, Política, Catalunya en Comú Podem, En Comú Podem, JxCat, ERC, pacte, fotografia, Pere Aragonès, pressupostos, comuns, Quim Torra\nLi han fet un gran favor\nPer Franciscu el 1 de febrer de 2020 a les 00:58\n1. No es gaire fotogenic. 2. En aquests dos darrers anys ja ha quedat retratat.3. Sempre podra dir que la culpa es de la represiooó\nla taula és plena (de traïdors, és clar), els venia d'una persona més?\nPer anònim el 31 de gener de 2020 a les 10:24\nEls Vulgars (comuns) són més del Valls i el PSOEc, són uns vividors que no toleren ningú que els pugui deixar en evidència. Ara, que als altres ja els hi val també (ERC) , que ràpid que ho van acceptar, oi?\nper a vomitar\nPer remigio III el 30 de gener de 2020 a les 17:19\n"Vergonya cavallers, vergonya". Crec que esteu escrivint la pàgina més vergonyosa de la història d'un país traït. Bé, ha sigut bonic i esperançador mentre ha durat. La realitat és que, hi havia massa voltors per a tan poc cadàver. Usar la toga, mentre apallissaven els uniformats i amenaçaven els soldats franquistes, els ha sigut molt encertat.\nPer PabloA el 30 de gener de 2020 a les 15:37\nLa importancia i solemnitat d'un acte com aquest no admet personatges que han esdevingut absolutament secundaris, si no del tot prescindibles. I a mes li han fet un favor. Ja no te excuses per no anar a tallar la Meridiana.\nPer Burí el 30 de gener de 2020 a les 13:11\nEls comuns no deien que eren demòcrates?\nPer J.antoni el 30 de gener de 2020 a les 11:41\nLa demagògia que no falte antes del 1o de octubre se negaran a apoyar el referendun y ahora són los primeria en reclamar otro referendun,claro que ahora vienen elecciones y hay que rascar votos como sea ya me explicaran que travas ha puesto el Mh Quin Torras para llegar a un acuerdo.\nEl botiflerisme d'alguns no té ni límits ni vergonya\nPer Oleguer el 30 de gener de 2020 a les 11:01\nI 'Izquierda Monarquica de Catalunya' es clar es va quedar callada... total no defensarien al President de catalunya, al cap i a la fi no és del seu partit. Així sembla que el noi de confiança del mossen és en realitat el President. Un partit mai defensa als presidents de la Generalitat quan no són de la seva corda i facilita les cosses als del 155 (sanchez, kolau, montilla, maragall......) no és que se li pugui dir independentista ni és com per confirar si no s'està cec del tot.\nComuns = rencorossos\nPer Comuns = rencorossos el 30 de gener de 2020 a les 09:25\nFa por saber que hi ha tanta xusma dins del parlament.


Setena victòria a la lliga de l’Advisoria Maresme\nRedacció 28 de novembre de 2020 (21:34 CET)\nLes mataronines es desfan de l’Stadium Casablanca (64-42)\nDerrota a la pista del Lima-Horta. Tret d'aquest partit, tot han sigut alegries fins ara. L’equip de Mataró enllaça set victòries seguides (a efectes estadístics podríem dir que és així perquè la derrota es va produir a la primera jornada, tot i que aquesta es va disputar més tard i ja després d'algun triomf), i s’ha instal·lat a la zona més alta de la classificació. Només el Barça continua, de moment, invicte. Aquest dissabte, el Boet s’ha desfet de l’Stadium Casablanca amb relativa comoditat (64-42).\nFortes en defensa, les mataronines han imposat la seva llei gràcies a una magnífica actuació coral; totes les jugadores de l’equip, onze en total, han aportat punts. Destaquen, en aquest sentit, les xifres de Cristina Hurtado (11) i Sara Vujacic (10). Han sigut les màximes anotadores del seu equip i del partit però en realitat no són números gens extraordinaris o, com a mínim, propis d’actuacions individuals majúscules. El conjunt local ha guanyat perquè és millor equip i perquè té els mecanismes col·lectius més ben apresos que el rival.\nEl Boet es presentava al descans amb un +11 gràcies als primers parcials de 12-7 i 20-14. El partit arribava viu al darrer quart, però aleshores s’han acabat els dubtes de manera definitiva amb un escandalós 17 a 6 en els últims minuts. Potents dins la pintura, les mataronines també han firmat un notable 37% d’encert en triples (10/27). Dos de dos, des d’aquesta distància, per a Sara Vujacic. Hurtado, Salmerón i Vila també han aportat, respectivament, dos triples.\nAl final, l’Advisoria Maresme ha mostrat més continuïtat en atac i la capacitat d’ofegar l’Stadium Casablanca en defensa quan el partit més ho necessitava. Les mataronines allarguen les bones sensacions i els resultats parlen en consonància. El balanç de 7-1, amb les set victòries "de manera consecutiva", és prou clarificador del bon moment que viu l’equip de Mataró.


Esterri d'Àneu - Turismedia\nEsterri d’Aneu és el centre geogràfic, econòmic, social i cultural de les valls d’Àneu.\nS’assenta sobre un pla verd de 2 Km. d’amplada per 4 Km. de llargada, la major part del qual és zona verda.\n973 626 345\nL'Ecomuseu de les valls d'Àneu, inaugurat al juny de 1994, és una institució que, a partir de la recerca, la conservació, la difusió i la restitució del nostre patrimoni integral vol participar i incidir en el desenvolupament econòmic i social de les valls d'Àneu i, també, de la resta del Pallars.\nL'Ecomuseu de les valls d'Àneu neix a partir d'una nova concepció museològica i museogràfica on el visitant s'endinsa, d'una manera activa i participativa, en les formes de vida del Pallars de principis del segle passat.\nL'Ecomuseu permet de conèixer la realitat natural i cultural del territori aneuenc i les transformacions que s'hi han anat succeint a les darreres dècades.\nCasa Gassia d'Esterri d'Àneu\nA diferència dels museus tradicionals, l'Ecomuseu no es reclou en un edifici, sinó que s'escampa territori enllà per tal d'explicar la vida de les valls que el conformen. Es vertebra, doncs, a partir de centres patrimonials repartits pels pobles d'Àneu, uns radials representatius d'unes formes de vida pròpies, connectats a través d´indispensables itineraris de reconeixement i de familiarització.\nActualment s'ofereixen diversos espais; Casa Gassia d'Esterri, la serradora hidràulica d'Alòs d'Isil, el conjunt monumental de Son i el monestir benedictí de Sant Pere del Burgal d'Escaló.\nPer a més informació: http://www.ecomuseu.com\nAntiga església de Sant Vicenç\nLocalitzacio: Plaça del Bon Consell\nDel segle XV. Actualment només es conserva la façana de ponent. Està ubicada a la plaça del Bon Consell.\nDel segle XVIII. D'una sola nau i sis altars laterals. El campanar és de torre quadrada i el segon cos vuitavat, amb coberta piramidal. La portalada és neoclàssica.\nD'estil romànic tardà, començaments del segle XIII. Té dues arcades, una arcada central, força gran, de mig punt, i una altra d'occidental, més petita, amb un arc lleugerament rebaixat per sota del qual discorre el passeig Vora Riu. La longitud total del pont és de 28 metres i l'alçada màxima de 9 metres.\nAl principi del carrer Major, trobem una creu renaixentista de 4,97 metres d'alçada. Consta d'una base formada per quatre graons (1 m.), columna (3,30 m) i estela discoidal (67 cm. de diàmetre). Fou construïda, segons diu la tradició, l'any 1623 pels francesos.\nPasseig Vora Riu\nDiscorre per la marge dreta del riu, des del pont romànic fins al parc de bombers. El passeig passa per sota l'ull petit del pont. Zona de lleure i repòs, també inclou un bonic parc infantil i bancs al llarg del seu recorregut. Una franja ajardinada i una tanca de protecció ens delimiten el camí.\nSelecciona destino\t Pueblos de la comarcaAinet de CardósAlósÀrreuBorenEspotEstaísEsterri d'ÀneuIsavarreIsilLlessuiSonSorpeValència d'Àneu


Go Happy Card – Montepio\nMàxima protecció al millor preu.\nL'assistència personal en viatge per tan sols 81 € a l'any\nPel fet de ser soci gaudiràs d'una assistència personal en viatge, en una única quota, per a tots els teus vehicles: turisme, tot terreny, monovolum, ciclomotor i motocicleta. També si vas d'acompanyant o agafes transport públic. Podràs moure't tranquil i segur.\nEstem al teu costat en els moments més difícils oferint-te cobertura mèdica nacional i a l'estranger fins a 30.000€. Ens ocupem del trasllat o repatriació sanitària de ferits o malalts fins a la seva residència o a l'hospital més proper. Cura't en salut!\nSi és possible, reparem el teu vehicle a la carretera, sigui quin sigui el vehicle que condueixis. En cas de no poder ser reparat en 72 hores, el traslladem al teu lloc de residència. També ens encarreguem de les teves despeses de transport.\nReclamacions de danys a l'estranger fins a 3.000€ com a vianant, conductor de vehicle, ocupant de vehicle o usuari de transport públic. També t'ajudem en altres situacions com la recerca, localització i enviament d'equipatge perdut. Descobreix-ne més!\n“distribuït per Montepio de Conductors de la companyia ARAG SE, Sucursal en España per acord de col·laboració de distribució de productes”\nContracta una assegurança de vida en el moment que tinguis persones dependents dels teus ingressos.\nA la llar és on es produeixen més incidèncias al llarg de l'any.\nLa importància de deixar-ho tot arreglat per quan no hi siguem.\nContractar assegurançaFer-se sociAltres consultes\nAccepto la informació prèvia a la contractració (Més informació)\nAccepto rebre informació del Montepio\nDe conformitat amb el que s'estableix en la normativa vigent en Protecció de Dades de Caràcter Personal, l'informem que les seves dades seran incorporades al sistema de tractament titularitat de MONTEPIO DE CONDUCTORS SANT CRISTOFOL MANRESA BERGA amb CIF V08269144 i domicili social situat en PLAZA SANT JORDI 1 08241, MANRESA (BARCELONA), amb la finalitat d'atendre les seves consultes. En compliment amb la normativa vigent, MONTEPIO DE CONDUCTORS SANT CRISTOFOL MANRESA BERGA informa que les dades seran conservades durant el termini estrictament necessari per a complir amb els preceptes esmentats amb anterioritat. Així mateix l'informem que el tractament indicat en el paràgraf anterior tractem les seves dades conforme a l'existència del seu consentiment. Mentre no ens comuniqui el contrari, entendrem que les seves dades no han estat modificats, que vostè es compromet a notificar-nos qualsevol variació i que tenim el seu consentiment per a utilitzar-los per a les finalitats esmentades. MONTEPIO DE CONDUCTORS SANT CRISTOFOL MANRESA BERGA informa que procedirà a tractar les dades de manera lícita, lleial, transparent, adequada, pertinent, limitada, exacta i actualitzada. És per això que MONTEPIO DE CONDUCTORS SANT CRISTOFOL MANRESA BERGA es compromet a adoptar totes les mesures raonables perquè aquests se suprimeixin o rectifiquin sense dilació quan siguin inexactes. D'acord amb els drets que li confereix el la normativa vigent en protecció de dades podrà exercir els drets d'accés, rectificació, limitació de tractament, supressió, portabilitat i oposició al tractament de les seves dades de caràcter personal així com del consentiment prestat per al tractament d'aquests, dirigint la seva petició a l'adreça postal indicada més amunt o al correu electrònic info@montepio.cat. L'informem que podrà revocar en qualsevol moment el consentiment prestat a la recepció de comunicacions comercials enviant un e-mail a l'adreça de correu electrònic: info@montepio.cat. Podrà dirigir-se a l'Autoritat de Control competent per a presentar la reclamació que consideri oportuna.


Talent a vessar en la darrera edició del WAC – Poblenou Urban District\nPoblenou Urban District\tFa 4 mesos\nTalent a vessar en la darrera edició del WAC\nEl Windows Art Circuit (WAC) és un dels esdeveniments vertebradors de Poblenou Urban District. És una iniciativa que permet al públic experimentar en directe el procés complet de creació de l’art mural sobre suports no convencionals.\nEn les darreres edicions ha anat evolucionant de tal manera que fins i tot, en l’any més difícil per a tots, hem tingut artistes murals i expositors d’altíssim nivell.\nVan ser els grans protagonistes d’una part del Poblenou Open Day. Per aquest motiu volem agrair el seu compromís amb l’art urbà i la dedicació que van tenir sobretot les últimes setmanes properes a l’esdeveniment per immortalitzar les seves obres d’art en alguns espais activats per a l’ocasió.\nEkosaurio · Hilton\nD’una banda vam tenir diferents artistes pintant en directe en alguns espais dels nostres socis: Ekosaurio (Hilton Diagonal Mar Barcelona), El Dios de los Tres (Blow Hair Saló Barcelona), Kauê (La Plataforma) i Inventura Studio (Zanah Pastissos).\nWindows Art Circuit · @27lletres\nA la façana del Carrer Pujades, entre el 106 i el 110, van estar 27lletres i Domini i Sara Tomeu, que van realitzar una obra conjunta.\nAl Solar Pujades, al número 64-66 d’aquest mateix carrer, van intervenir fins a 9 artistes: BarcelonaPasteUp, Eloise Gillow, Asis Percales, Allan Halley, Rata con corbata, Votto, WEDO, No Queda Tinte, Margalef i Francisco de Pájaro.\nWindows Art Circuit · @sergiodelaflora\nD’altra banda, a la part expositiva, que va tenir lloc al pàrquing de FX Animation, vam comptar amb les obres d’Amedialuz, Lucho Cagliardi, Harsha Biswajit, Nina Jené, Gina Pont, LULARI, Sergi Clavé, Sergio de la Flora, Sara Vera, Maria Gargot i Sara Jansen.\nEl circuit no hagués estat possible sense l’increïble tasca del jurat que va seleccionar els artistes, la col·laboració de Loxam Hune i Debasa, el suport de Montana Colors i l’organització de La Plataforma.\nPoblenou Urban District\tFa 5 mesos\nSave the date: torna el Poblenou Open Day!\nEstem molt contents d’anunciar la nova data del Poblenou Open Day, que serà el pròxim 15 de maig. D’aquesta manera, Poblenou… Més →\nPoblenou Urban District\t/ Espais\tFa 2 mesos\nSi us deixeu perdre pels carrers de Poblenou, amb ferma seguretat us acabareu topant amb algun centre o estudi en… Més →\nPoblenou Urban District\tFa 1 any


La Unió Europea adverteix que "no hi ha pla B" per a Grècia - Diari de Girona\nLa Unió Europea adverteix que "no hi ha pla B" per a Grècia\nBarroso diu que la votació del pla d'austeritat serà "el moment de la veritat" pel país hel·lènic\nep / acn / brussel·les 21.06.2011 | 21:44\nEl president de la Comissió Europea, José Manuel Durao Barroso, destaca que Grècia ha d´aprovar el nou pla d´austeritat. Reuters\n"És el moment de la veritat" per a Grècia, ha assegurat aquest dimarts el president de la Comissió Europea, José Manuel Durao Barroso. El parlament grec ha d'aprovar la setmana vinent un nou pla d'austeritat com a condició imprescindible per rebre 12.000 milions de la Unió Europea, uns diners vitals per no caure en fallida. "No hi ha pla B", ha alertat Barroso.\nEn aquest sentit, precisament, Barroso ha exigit a totes les forces polítiques gregues, i en particular a l'oposició conservadora, que donin suport en el parlament al pla d'ajust i privatitzacions pactat pel Govern d'Atenes amb la UE i el Fons Monetari Internacional (FMI) i ha insistit que "no hi ha alternativa".\n"La setmana vinent és el moment de la veritat, quan Grècia haurà de demostrar que està genuïnament compromesa amb l'ambiciós paquet de mesures fiscals i privatitzacions impulsat pel govern de Iogros Papandreu", ha assegurat. Amb tot, el president de la Comissió ha indicat que "ningú pot ser ajudat contra la seva voluntat".\nEl president de la Comissió ha reclamat a més a la resta d'Estats membres "solidaritat" amb Atenes perquè està en joc l'estabilitat de l'eurozona. "Una crisi important a Grècia seria també una crisi important a Europa", ha insistit. I ha recordat l'impacte global que va tenir la fallida del banc nord-americà Lehman Brothers el 2008.\nBarroso ha recolzat que els bancs privats participin en el segon rescat de Grècia "sempre que això no equivalgui a un impagament, fins i tot encara que sigui selectiu, i es faci en plena harmonia amb el Banc Central Europeu". Però ha deixat clar que "fins i tot si per un miracle tot el deute de Grècia desaparegués matí, el problema no s'hauria resolt" perquè Atenes té un problema de "dèficit estructural" que només pot corregir-se amb reformes.\nEl president de la Comissió ha anunciat a més que demanarà als líders europeus durant la cimera que se celebrarà dijous i divendres a Brussel·les que ofereixin a Grècia més facilitats per accedir als 1.000 milions d'euros de fons estructurals europeus que li corresponen d'aquí al 2013.\nEs tracta de "mostrar als grecs que hi ha esperança, solucions al final d'aquest camí", ha defensat Barroso. Les facilitats consistirien en avançar part dels fons i prestar "assistència tècnica" a Atenes perquè els gasti millor per millorar la competitivitat i l'ocupació.\nNo obstant això, Barroso no ha parlat de la possibilitat de dispensar a Grècia de l'obligació de cofinançar aquests projectes, tal com havia suggerit el cap de setmana el president de l'Eurogrup, Jean-Claude Juncker.


Anmorsigol: Els espigoladors i l'espigoladora\nEls espigoladors i l'espigoladora\nEn aquest interessant documental, l'autora fa un viatge per l'art d'espigolar, aquella antiga costum que aprofita allò que queda als camps una vegada s'ha fet la collita. Aquesta pràctica apareix encara avui, com un recurs per a la supervivència dels menys afavorits, planteja una crítica a una societat que desaprofita recursos sense cap trellat.\nEn aquest viatge, no sols s'espigola pels bancals, aquesta activitat es duta a l'ambit urbà, des d'un mercat de fruita que s'ha acabat fins els mobles i electrodomèstics que la gent tira a les escombreries.\nUna obra mestra que amaga baix una aparent simplicitat, una profunda crítica al sistema, sense quedar-se amb l'anecdotàri que n'hagueren fet els de "callejeros".\nAgnés Varda, any 2000\nHi ha una segona part, no és com el primer ni de bon tros, però és curiós de vore.Ale!\n23 d’octubre de 2008 a les 4:40\nBona proposta, el veure i ja et diré que tal\n24 d’octubre de 2008 a les 4:32\nAl meu proper article al Crònica parlaré d'aquest tema. Gràcies!\n26 d’octubre de 2008 a les 1:59\nAlmeu poble de menuts anàvem a espallucar ametles mon pare havia anat a espigolar blat.\n26 d’octubre de 2008 a les 2:01\nimatges de crisi\nIsla da flores i la història de les coses, dues cr...\nMostra de cinema Palestí\nEl decreixement i el creixement (in)sostenible\nSpiderman, la ciència i un bonometro.\nRondalles valencianes: Hui, la "llibertat d'expres...\nL'extrany succés d'Ullastre Balòstia\nel frare volador (o padre voador)


Proyección película y charla : "Las Mujeres Deciden" de Xiana Yago - Coordinadora Valenciana de ONGD\nInicio > Agenda > Formación > Proyección película y charla : «Las Mujeres Deciden» de Xiana Yago\nProyección película y charla : «Las Mujeres Deciden» de Xiana Yago\na las 19 h. en MUVIM (C/ Quevedo, 10) Valencia\nConvoca: Amnistía Internacional Valencia\nEL pròxim 10 de gener a les 19.00, projectarem en el saló d'actes del MUVIM (C/ Quevedo, 10) el documental «Las Mujeres Deciden» de Xiana Yago que sobre drets sexuals i reproductius i els perills que comporta el silenci entorn de la violència sexual. La pel·lícula se centra en la complexa realitat sobre l'embaràs adolescent, la violència de gènere i l'avortament clandestí a l'Equador.\nMaría és una metgessa espanyola que realitza una investigació sobre embaràs adolescent i avortament clandestí en un hospital de l´Amazonía equatoriana. Allí coneix a Yanina, una dona que decideix avortar en la clandestinitat i a Mishell, una adolescent que va ser víctima d'abusos per part del seu pare. A mesura que avança en la seua investigació, María va descobrint que darrere dels embarassos no desitjats, una vegada i una altra s'amaga la violència sexual.\nDesprés de la projecció xarrarem amb la seua directora Xiana Yago, una metgessa valenciana, que va realitzar pràctiques en hospitals equatorians, on arribaven dones amb avortaments clandestins en curs provocats «de qualsevol manera: amb verí, introduint-se objectes, amb colps…» i a partir d'aqueixa experiència va decidir realitzar el documental.


L'Ajuntament reforça l'oferta lúdica per als majors en el programa d'envelliment actiu - Valencia Noticias\nAquesta oferta, dissenyada en termes generals per a afavorir i millorar la qualitat de vida del grup de població al que es dirigeix, “està composta per tallers d’interpretació i expressió teatral, tallers d’estimulació cognitiva i com a novetat, en aquesta edició, s’incorporen els tallers de cos i ment en moviment”, ha explicat Ribera.\nD’aquesta manera, la nova iniciativa que s’ha afegit a la programació, i que té lloc els dimarts i els dijous de 16:00 a 17:00 hores en el Centre Columbretes, “tracta de ser una experiència original per a aquestes persones i inclou diversos tallers per a l’expressió dels sentits, el descobriment d’emocions a través dels contes, la ment en moviment, l’humor, la creativitat i els jocs amb la memòria”, segons ha relatat la regidora.\nQuant al taller d’estimulació cognitiva que la citada àrea municipal ofereix a les persones majors amb la finalitat de mantenir i/o potenciar la seua reserva cognitiva, “va anar tal l’èxit en 2017, que enguany s’ha ampliant a tres el nombre de grups per a donar cobertura”, ha indicat Ribera. Així, les classes s’impartiran els dimarts i dimecres en l’Associació Azahar i els dijous en la Asociacion de Majors Vedruna, en horari de 10:00 a 11:30 hores.\nAquest taller està basat en el programa ‘Brain *Factory’, el primer creat en col·laboració amb la Societat Espanyola de Neurologia, i en ell es treballen àrees com la memòria, la capacitat resolutiva, el llenguatge, l’orientació espacial, l’habilitat de càlcul i l’atenció. La regidora ha afegit que “les sessions inclouen exercicis variats de neurofitness, càlcul amb àbac, relaxació i benestar”.


Aturats del Baix Montseny es beneficien dels Plans d’Ocupació del Consell Comarcal del Vallès Oriental\nEsteu veient:Inici»Economia»Aturats del Baix Montseny es beneficien dels Plans d’Ocupació del Consell Comarcal del Vallès Oriental\nUn total de 12 persones del Baix Montseny s’incorporaran a treballar als ajuntaments dels seus municipis durant un període de sis mesos a través de la contractació per part del Consell Comarcal del Vallès Oriental de 58 plans d’ocupació. Les persones beneficiades pertanyen als municipis de Llinars del Vallès (4), Santa Maria de Palautordera (3), Sant Antoni de Vilamajor (2), Sant Pere de Vilamajor (1), Vallgorguina (1) i Sant Esteve de Palautordera (1). En el conjunt del Vallès Oriental se’n beneficiaran 63 persones que s’incorporaran a 29 ajuntaments.\nEl Consell Comarcal s’ha acollit als programes impulsats pel Servei d’Ocupació de Catalunya programa mixt Treball i Formació, programa Treball i Formació per a persones que cobren la renda mínima d’inserció i programa de col·laboració social en administracions públiques. En total es destinaran un total de 551.243,82 euros a les polítiques de foment de l’Ocupació impulsades des del Consell Comarcal, gràcies a l’aportació del SOC i amb el co-finançament dels ajuntaments i el propi Consell Comarcal.\nEn aquest sentit, des del 30 de desembre, 39 persones ja s’han incorporat als ajuntaments on desenvolupen treballs de caràcter públic i interès social. Aquest programa preveu la contractació durant sis mesos de persones aturades, de 30 anys o més, que hagin exhaurit la prestació per desocupació, i els imparteix una formació vinculada al certificat de professionalitat.\nD’altra banda, a través del programa Treball i Formació de persones perceptores de RMI s’han contractat 19 persones, que des de finals de desembre també treballen als ajuntaments de la comarca, entre els quals hi ha els de Sant Celoni, Llinars del Vallès, Sant Antoni de Vilamajor i Santa Maria de Palautordera. Es un programa destinat a la contractació de persones aturades perceptors de la renda mínima d’inserció, que també rebran formació ocupacional de caràcter transversal.


L’ajuntament d’Arenys de Munt s’adhereix a la campanya per fer onejar la bandera del Tibet | Consell Comarcal del Maresme\nInici La Comarca L’ajuntament d’Arenys de Munt s’adhereix a la campanya per fer onejar la...\nL’ajuntament d’Arenys de Munt s’adhereix a la campanya per fer onejar la bandera del Tibet\nL’Ajuntament d’Arenys de Munt s’adhereix a la campanya que s’ha promogut per a fer onejar la bandera del Tibet. Aquell llunyà país pateix l’opressió de la nació veïna i es dona el cas que la seva bandera nacional està prohibida en el propi territori. La campanya es portarà a terme diumenge vinent, dia 10 de març.\nÉs la solidaritat amb un país malgrat sigui tan diferent del nostre des del punt de vista climàtic, orogràfic, social i cultural, però també és recordar que Catalunya va patir fa pocs anys la mateixa circumstància.\nArticle anteriorDiumenge,24 de març, s’estrenarà el Mercat Municipal de Dosrius\nArticle següentLa nova escola bressol El Tabalet es començarà a fer realitat aquesta primavera


malgratcomunicacio.cat - Portal multimèdia de l'Ajuntament de Malgrat de Mar - El kit de l'orgànica es podrà recollir a l'Ajuntament a partir de dilluns\nEl kit de l'orgànica es podrà recollir a l'Ajuntament a partir de dilluns\nLes famílies que encara no tinguin el kit de l'orgànica podran passar-lo a recollir a la recepció de l'Ajuntament a partir de dilluns vinent 1 de desembre. Aquest cap de setmana es faran els darrers punts informatius per repartir el kit: avui divendres de 10 h a 14 h a l'avinguda Mediterrània i de 16 h 20 h a la plaça de l’Església, i demà dissabte, a la plaça de l'Església de 10 h a 14 h i de 16 h 20 h. En cas de pluja demà, es farà a les Peixateries Velles.\n28-11-2014 / 12:49:11\n28-11-2014 / 13:47:28\nActualment, el servei de recollida de la fracció orgànica es porta a terme a Malgrat els dilluns, dimecres, divendres i diumenges. Els malgratencs i malgratenques han de separar a casa la fracció orgànica -restes de menjar, closques d’ou i marisc i marro del cafè , entre altres- i dipositar-la en el contenidor marró. Aquests contenidors tenen boca reductora per evitar que s'hi llencin residus d'altres fraccions.\nRegidoria de Medi Ambient campanya orgànica


Incendis de matinada a cotxes i un contenidor - somParets\nIncendis de matinada a cotxes i un contenidor\nLa Policia investiga l'autoria dels fets\nDimecres, 14 de març de 2012 | 13:00h\nMossos d’Esquadra, amb la col·laboració de la Policia Local de Parets, estan investigant els fets que han provocat dos incendis a diferents indrets del municipi aquesta matinada i que han afectat quatre cotxes i un contenidor.\nEls fets s’iniciaven a les 2.40 h en què la Policia Local era alertada de l’incendi d’un vehicle Peugeot 306 al carrer Alfons XIII i en un altre indret del mateix carrer, i una estona més tard, cremava un contenidor.\nA les 3.00h, es va produir un altre incendi, en aquest cas al carrer Aragó, que va afectar dos cotxes més, estacionats al costat. Segons les primeres dades proporcionades per la Policia Local, el primer vehicle incendiat al carrer Aragó, un Opel Corsa, presenta indicis d’intent de robatori.\nD'altra banda, dissabte a la nit també s'alertava de l'incendi d'un contenidor de residus a la carretera de Badalona de Sant Fost de Campsentelles.


Avui els majors experts i expertes del món, científiques de l'IPCC (Nacions Unides), donen a conèixer l'informe més recent sobre el futur climàtic del Planeta. Llum vermella: el temps s'acaba. Calen canvis i mesures dràstiques si volem un futur. L'evidència és irrefutable, l'activitat humana està provocant una desestabilització del sistema terrestre, situant bilions de vides - tú, jo, nosaltres - al fil de l'abisme. És tan literal com evident, cal canviar el sistema.\nAvui, també, veiem com les lamentacions de polítics i empresaris corresponsables del desastre es succeeixen. Arreu del món. Des de l'àmbit local fins el global. Dirigents que pel mati ploren per la pèrdua de biodiversitat i l'emergència climàtica, i per la tarda defensen ampliar aeroports o equipaments, tot destruint biodiversitat i zones humides [Delta del Llobregat likes this].\nDavant del desgavell, jove que llegeixes, parlem d'un element essencial: tant tú com jo hem de lluitar contra aquest desastre, però ni tú ni jo som els responsables clau. Sembla obvi, però cal subratllar-ho. La responsabilització de la crisi de biodiversitat i climàtica sol ser top-down. Això no vol dir que no farem el possible per impactar el mínim el nostre Planeta, evidentment. No obstant, senyalar a la població general obviant la responsabilitat clau de grans empreses i governs és irresponsable i cínic. Ni tú ni jo hem acumulat el capital equivalent a milers o milions de persones a base de contaminar. Ni tú ni jo hem blanquejat projectes urbanístics i modificat legislacions permetent ecocidis i destruccions del medi natural que es succeeixen avui dia, a milers de kilòmetres i a la vora de casa. Ara bé: tú i jo patirem més les conseqüències de la destrucció del territori i els ecosistemes que els principals responsables.\nCom sempre, la crisi la paguem els mateixos. Els col·lectius més vulnerables. En molts contextos serà amb la llar, el benestar, o la propia vida. De fet, un dels components globals més destacables de l'impacte del canvi climàtic és l'eix Nord-Sud, amb milers de pobles de regions extremadament vulnerables a la vora de la migració forçada. Segons ACNUR, entre 250 i 1000 milions de persones es veuran obligades a abandonar les seves terres i llars a conseqüència del canvi climàtic. I al Mediterrani, la nostra estimada llar, patirem de valent i amb especial intensitat els abusos del sistema. Només cal fer una ullada a Grècia avui, a Turquía ahir, o a Alemanya fa unes setmanes. Els events climàtics extrems són cada cop més freqüents, la terra cultivable minva, les dinàmiques oceàniques canvien, la desertificació avança ... Els grans incendis forestals d'Eubea vistos des de l'Egeu són el paradigma d'un món cada cop més hostil amb la vida humana, gràcies al sistema que encara ens resistim a canviar.\nA més a més, als mitjans comença a difondre's subtilment un discurs extremadament perillòs que cal combatre: el "tot està perdut". Perillòs i fals, no tot està perdut. Cal molt pel que lluitar. Podem (i haurem) de canviar el sistema per salvar el màxim de vides, benestar i natura possible. No podem fer front a aquest tsunami amb un discurs de resignació. Ara és el moment de donar-ho tot per salvar el màxim. Com indica l'exhaustiu informe de l'IPCC, com més ràpides i decisives siguin les actuacions per preservar els sistemes naturals i avançar cap a la sostenibilitat real, des de la perspectiva local fins la mundial, més futur tindrem. Són vides, milions de vides en joc. Queda molt pel que lluitar, molt que salvar i preservar. I el que no arribem a salvar, com a mínim ho lluitarem fins al final.\nJoves, alcem-nos. Lluitem pel territori més proper per incidir globalment. Fem crèixer les mobilitzacions per defensar la poca natura que ens queda i canviar els errors sistèmics que ens condemnen. No ens arronsem. Cada metre salvat és un enorme bocí de futur.


Validen el Balanç Social de la FCVS 2016 | Voluntaris.cat\nValiden el Balanç Social de la FCVS 2016\n4 de agost de 2017 Voluntaris,cat\nFCVS ha passat a formar part del catàleg de mercat social de la la XES\nDes de la comissió de Balanç Social de la Xarxa d’Economia Solidària han avaluat els resultats de l’informe i han valorat positivament les dades del balanç. Fruït d’aquesta avaluació, ja apareix la FCVS al catàleg de mercat social de la XES.\nLa FCVS ha estat validada en la modalitat bàsica. Formada per un qüestionari de 19 indicadors que mesuren aspectes de democràcia, igualtat, medi ambient, compromís social, qualitat laboral i qualitat professional de la organització.\nObtenint aquest certificat, la FCVS ha passat a formar part del Mercat Social català, constant així al catàleg de la Xarxa d’Economia Solidària. A mig termini, reportar aquests indicadors serà obligatori per a ser organització sòcia de la Xarxa d’Economia Solidària, així com expositor de la Fira d’Economia Solidària de Catalunya, en la qual la FCVS hi participa amb el programa El Mercat Social de Voluntaris.cat. És el mínim compromís que es demana per ser part de l’Economia Social i Solidària.\nEl Balanç Social és una eina de rendició de comptes i mesura d’impacte social, ambiental i de bon govern. Les organitzacions que el fan poden fer servir els resultats per millorar internament i ens permet tenir dades agregades dels estàndards ètics de l’Economia Solidària i el Mercat Social. El balanç social avalua de forma sistemàtica, objectiva i periòdica sis grans característiques de tota empresa o entitat que vulgui ser socialment responsable: la democràcia, la igualtat, el compromís ambiental, el compromís social, la qualitat laboral i la qualitat professional.\nEn la darrera edició de la campanya s’ha experimentat un fort creixement en la xifra d’organitzacions que han fet balanç: s’ha passat de 105 a 150; un increment del 42%. Del total, un 37% ha realitzat la modalitat bàsica, i un 63% la modalitat completa. El context d’expansió de l’Economia Social i Solidària juntament amb les seves eines i modalitats de Balanç Social, estan donant els seus fruits.\nNotícieseconomia solidaria, Mercat Social, Xarxa d'Economia Solidària, XES


Com utilitzar endolls de Bielorússia a Kirguizistan\nConnectors, preses de corrent, adaptadors i altra informació necessària per viatjar des de Bielorússia a Kirguizistan en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nTingueu cura: Kirguizistan utilitza una tensió inferior a Bielorússia\nEls vostres dispositius elèctrics de Bielorússia estaran esperant 220 Volts, però Kirguizistan la graella és de Volts, aquesta és una diferència substancial que requereix fer alguns passos addicionals en preparació per al vostre viatge:\nNecessitareu un convertidor de tensió intensificat, un dispositiu que es pot connectar a volts i proporciona una sortida amb 220 volts per al dispositiu Bielorússia.\tHaureu de parar atenció a la potència màxima de sortida del convertidor i al consum màxim d’energia del dispositiu.\nSituació ideal: tots els connectors utilitzats a Bielorússia també s’utilitzen a Kirguizistan. No necessitareu cap adaptador (però consulteu els voltatges i les altres seccions d’aquest informe). Felicitats !!!!


Mesures per les persones autònomes derivades del RD 24/2020 – Agroxarxa\nMesures per les persones autònomes derivades del RD 24/2020\nEl Reial decret llei 24/2020, de 26 de juny, de mesures socials de reactivació de l’ocupació i protecció del treball autònom i de competitivitat del sector industrial, recull les següents mesures per les persones autònomes.\nExempció en la cotització\nLes persones treballadores autònomes que hagin percebut la prestació extraordinària de cessament de durant l’estat d’alarma declarat per Reial decret 463/2020, de 14 de març i compleixin el següents requisits tindran dreta a una exempció en la cotització .\nL’autònom ha d’estar en situació d’alta en la TGSS a data 30/6.\nHa d’haver vingut percebent la prestació de cessament fins al 30/06 o, si no ho havia sol·licitat i tenia dret, sol·licitar-ho abans del 31/07.\nNo haver sol·licitat la prestació per cessament d’activitat regulada en el RDL 24/202.\nPrestació de cessament d’activitat i treball per compte propi.\nHa d’haver vingut percebent la prestació per cessament fins al 30/06 o, si no ho havia sol·licitat i tenia dret, sol·licitar-ho abans del 31/07\nL’autònom ha d’estar en situació d’alta en la TGSS a data 30/06, ja que la mesura té per objecte compatibilitzar la prestació amb el treball autònom.\nTenir coberta la carència mínima de 12 mesos de cotització en cessament d’activitat immediatament anteriors i consecutius. Pel que:\nAltes d’autònoms a partir del 01/08/2019, no tenen dret a la prestació perquè no podran acreditar la carencia de 12 mesos.\nAutònoms sense la cobertura TAST normal, per exemple, els agraris o Tarifa plana.\nNo haver complert l’edat ordinària per a jubilar-se, tret que no tingués la cotització requerida per a això:\nSi té el període cotitzat per a jubilar-se i no l’hagi fet, no puc sol·licitar la prestació.\nJubilats actius sí que tenen dret a la prestació.\nTrobar-se al corrent de les obligacions amb la Seguretat Social:\nSi tenen treballadors a càrrec, acreditar el compliment de totes les obligacions laborals i de Seguretat Social (declaració responsable en la sol·licitud).\nAcreditar una reducció en la facturació durant el 3er Trimestre de 2020 d’almenys el 75% en relació amb el mateix període del 2019\nNo haver obtingut durant el 3er Trimestre de 2020 uns rendiments nets superiors a 5.818,75 € (1.939,58 € mensuals).\nSol·licituds presentades fins al 15 de juliol, tindran data d’efecte 1 de juliol i com a màxim fins al 30 de setembre. Per tant, el període màxim de prestació és de 3 mesos.\nSol·licituds presentades a partir del 16/07, tindran data d’efecte de l’endemà a la presentació de la sol·licitud.\nLa data màxima per a sol·licitar és fins al 30/09.\nPrestació econòmica i durada.\nLa quantia a percebre és la mitjana de la base de cotització dels 12 mesos anteriors.\nEl període tingut en compte, amb independència de la data de presentació, serà de juliol 2019 a juny 2020.\nS’abonarà el 70% d’aquesta base de cotització amb el topall mínim i màxim del IPREM.\nEs tindran en compte els fills a càrrec.\nPeríode d’abonament és de màxim 3 mesos per a les sol·licituds presentades fins al 15/07.\nPer a les sol·licituds presentades a partir del 16/07, s’abonarà a partir de la data de presentació i fins al 30/09.\nS’haurà d’abonar el 28,30% de la base de cotització per prat del treballador autònom.\nLa Mutua abonarà juntament amb la prestació a percebre pel treballador autònom la part de la cotització.\nHaver estat d’alta i cotitzat durant almenys 5 mesos en el període entre març i octubre, tant de 2018 com de 2019.\nNo haver estat d’alta o assimilada durant el període de 01/03/2018 a 01/03/2020, com a treballador per compte d’altri, més de 120 dies.\nNo haver desenvolupat activitat ni haver estat d’alta o assimilada durant els mesos de març a juny de 2020.\nNo haver percebut cap prestació de la Seguretat Social durant els mesos de gener a juny de 2020, tret que la mateixa fos compatible amb l’exercici d’una activitat com a autònom.\nNo haver obtingut durant 2020 uns ingressos que superin els 23.275€ (\nTrobar-se al corrent de les obligacions amb la Seguretat Social.\nLes sol·licituds presentades fins al 15 de juliol, tindran data d’efecte 1 de juny i com a màxim fins al 30 de setembre. Per tant, el període màxim de prestació és de 4 mesos.\nLa quantia a percebre és el 70% de la base de cotització mínima de l’activitat, ja que no tenen la manca necessària dels 12 mesos.\nS’aplicaran els topalls mínims i màxims del IPREM.\nPeríode d’abonament serà màxim de 4 mesos per a les sol·licituds presentades fins al 15/07.


Aparthotel Frankenwald Steinwiesen Alemanya - Ofertes d'hotels amb els MILLORS DESCOMPTES EN LÍNIA\nVeure tots els 4 allotjaments a Steinwiesen.\nMuhlwiesen 1-3, Steinwiesen, Steinwiesen, Alemanya - Veure al mapa\nConvenientment situat a Steinwiesen, Aparthotel Frankenwald és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Aparthotel Frankenwald, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes, transport hotel/aeroport, instal·lacions per a reunions i banquets , servei de cangur.\nL'ambient de Aparthotel Frankenwald es reflexa en cada habitació. servei de despertador, calefacció, balcó/terrassa, escriptori, telèfon són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com bany, sauna, piscina exterior, piscina coberta, pesca. Si buscau un allotjament còmode i adequat a Steinwiesen, faci de Aparthotel Frankenwald la vostra llar.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Aparthotel Frankenwald de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (166) Parelles (51) Viatgers en solitari (43) Famílies amb infants petits (29) Famílies amb infants grans (17) Grups (22)\nAllotjaments a Steinwiesen


Jordi Pi: Segona part de la temporada\nSegona part de la temporada\nDijous 20 d'abril. Ja tinc clar com serà la segona part de la temporada: faré un pas enrere per agafar forces de cara al curs vinent. Aparco momentàniament la natació i la bicicleta per centrar-me en el córrer. No descarto fer cap triatló, però no serà l'objectiu. Vull posar-me en forma de nou. Recuperar les sensacions de quan només corria. Treure'm pressió.\nM'he proposat agafar un pla d'entrenament de 10km (només 10) i recuperar la forma. Això em permetrà centrar-me en una única disciplina; fer poc, però ben fet. Ni tant sols fixo cap cursa concreta. Aniran sortint sobre la marxa segons em vinguin de gust. Tinc ganes de recuperar el plaer de córrer pel simple fet de sentir-te a gust corrent. Som-hi doncs! http://runningtherapycenter.com/news/plan-entrenamiento-10-km-sub-45-minutos/\nEnviat a les 20:54:00\nTret de sortida a la quarta edició del Mou-te per ...


Atès el moment excepcional actual amb relació al virus COVID-19, Promoció Econòmica de Sabadell S.L posposa tota l'activitat presencial i tanca Vapor Llonch i Centre de Formació Cal Molins.\nAtès el moment excepcional actual amb relació al virus COVID-19, Promoció Econòmica de Sabadell S.L posposa tota l'activitat presencial i tanca els seus equipaments de Vapor Llonch (Ctra. de Barcelona, 208 bis, Sabadell) i Centre de Formació Cal Molins (C. dels Calders, 32, Sabadell) des del dia 13 de març fins a nou avís. Aquelles persones usuàries que tinguin data i hora per rebre algun servei, us contactarem per donar-vos resposta.\nPer tant, atesa la declaració d’estat d’alarma resten cancel·lades totes les actuacions que impliquin obertura al públic, obliguin a desplaçaments no permesos o contravinguin qualsevol altra mesura. Per contactar amb els diferents serveis de Promoció Econòmica de Sabadell S.L podeu utilitzar aquests correus electrònics:\nInformació general: peconomica@ajsabadell.cat\nTemes vinculats a empresa o emprenedoria: sabadellempresa@ajsabadell.cat.\nTemes vinculats al Centre de Formació Cal Molins: formaciovapor@ajsabadell.cat\nTemes vinculats a Borsa de Treball / orientació i Intermediació Laboral: sabadelltreball@ajsabadell.cat\nMentre duri aquesta situació excepcional, recordar que teniu a la vostra disposició les pàgines web


L’associació Pla Estratègic Metropolità de Barcelona (PEMB) promou un procés de reflexió i debat institucional, anomenat ‘Barcelona Demà‘, que conclourà amb la redacció del ‘Compromís Metropolità 2030’, un nou pla estràtegic a deu anys vista per afrontar els grans reptes d’aquesta dècada que comencem. A diferència del pla anterior (2010-20), que es va cenyir a l’àmbit de l’àrea metropolitana barcelonina ‘oficial’ (36 municipis), aquest procés es planteja per primer cop amb un àmbit superior, el que es coneix com a Regió Metropolitana de Barcelona (RMB), és a dir, 7 comarques senceres, 160 municipis i més de 5 milions d’habitants.\nEls impulsors de ‘Barcelona Demà’ creuen que aquest canvi d’escala territorial és clau per fer front als principals reptes que es presenten en un context d’emergència climàtica i del món post-pandèmia. Són tan importants els problemes a abordar que cal anar cap a un full de ruta compartit per a tota la ciutat real, que va molt més enllà del que el segle passat es va definir com a àrea metropolitana. La planificació estratègica a Barcelona es va fer d’àmbit estricte de ciutat als anys 90 i va fer el salt a l’àmbit metropolità l’any 2000. Vint anys després d’aquella data, i tenint en compte que la llei de creació de l’AMB ja té deu anys i que el Pla Territorial Metropolità impulsat per la Generalitat (aquest sí, d’àmbit de la RMB) també compleix una dècada i cal revisar-lo, s’ha cregut convenient fer un nou salt cap a un àmbit superior, al qual s’incorporen ciutats grans i mitjanes de l’entorn metropolità que queden fora de l’AMB, com ara Mataró, Granollers, Sabadell, Terrassa, Vilafranca del Penedès o Vilanova i la Geltrú. El mapa següent ho exemplifica molt bé amb tres colors.\nEn vermell, Barcelona ciutat; en blau, el territori AMB; en verd, la Regió Metropolitana de Barcelona / PEMB\nActualment la Regió Metropolitana de Barcelona no compta amb cap ens de govern per impulsar i coordinar polítiques al conjunt del seu territori. Per això, el PEMB —que és una plataforma público-privada vinculada orgànicament a l’AMB— pot exercir el paper de complement transitori de les administracions en aquesta funció de coordinació, ja que les aplega a totes elles i als principals actors econòmics i socials metropolitans (patronals, sindicats, institucions com l’Aeroport, el Port, la Cambra de Comerç, la Fira…). La posada en marxa de ‘Barcelona demà’ és va aprovar en el 14è Consell General del PEMB, celebrat el passat 3 de desembre.\nEl futur ‘Compromís Metropolità 2030’ abordarà els quatre grans reptes urbans del segle XXI. El primer és l’emergència climàtica, que inclou elements com la transició energètica, les grans infrastructures de mobilitat, la restricció per als vehicles privats als nuclis centrals de les ciutats, els espais naturals, les platges, el delta del Llobregat o de la Tordera, els espais agraris i el model alimentari. En aquest àmbit s’emmarca la Capital Mundial de l’Alimentació Sostenible, que exercirà Barcelona durant el 2021. El segon gran repte és com fer una metròpolis cohesionada amb qüestions a resoldre com el dret a l’habitatge, d’especial sensibilitat en les grans àrees urbanes com la barcelonina, per la manca d’habitatge assequible i el greu problema del sensellerisme. Dins d’aquest àmbit d’actuació també hi hauria la necessitat de garantir la regeneració de barris, la inclusió digital, la valorització de les cures i que la població metropolitana tingui accés a un transport públic adaptat a les trajectòries quotidianes, temes pendents com la posada en marxa de la T-mobilitat, les inversions en les rodalies ferroviàries o les alternatives als peatges.\nBarcelona serà l'any que ve la Capital Mundial de l'Alimentació Sostenible / ARXIU\nEl tercer gran repte urbà seria tot allò relacionat amb la cultura, la innovació tecnològica i digital, la recerca i l’educació. Com afavorir que la ciutadania participi de la cultura i del coneixement, perquè l’accés no es limiti a minories i com fer ús dels laboratoris ciutadans per construir un model de metròpoli inclusiu, de pertinença i de comunitat, serien algunes de les qüestions a resoldre. Finalment, el quart àmbit del nou “Compromís Metropolità 2030” tindrà a veure amb el model econòmic: la industrialització, l’ocupació, la recerca i la innovació, que inclou aspectes controvertits com la reconversió de la indústria automobilística o com adaptar-se a un turisme sostenible.\nEl suport dels principals ajuntaments\nEl ‘Compromís Metropolità 2030′ es farà pensant en una connexió directa amb l’Agenda 2030 de les Nacions Unides i, per tant, amb els 17 objectius de desenvolupament sostenible (ODS) que conté aquesta resolució de l’ONU. Es pretén, doncs, que les institucions adoptin compromisos reals, quantificables, en cada àmbit de treball, no només declaracions de bones intencions. L’objectiu és fer una metròpoli més resilient, pròspera, cohesionada i intel·ligent. Així s’han definit les quatre mirades o pilars fonamentals de ‘Barcelona demà’, mentre que les mirades transversals són dues: una metròpoli multinivell (pel que fa a la governança) i una metròpoli oberta (en la projecció cap a l’exterior). Un equip d’experts, format per acadèmics i professionals de prestigi, ja hi està treballant, sota la coordinació de Marc Garcia, enginyer de Camins i exdirector tècnic de l’Autoritat del Transport Metropolità.\nUn dels principals actius del procés és el paper clau que tindran els ajuntaments de les principals ciutats que conformen la Regió Metropolitana a l’hora de fer-se seu aquest nou pla estratègic i de comprometre-s’hi. Per això, hem demanat a les persones que ostenten les alcaldies d’onze d’aquestes ciutats que contestin una pregunta cadascuna sobre aspectes diferents que caldrà posar sobre la taula en aquest procés de debat que tot just ara engega. A continuació, us oferim les seves respostes.\nAda Colau (Barcelona): “N’assumim el lideratge compartit, des de la cooperació i la complicitat entre municipis”\nEstà Barcelona disposada a liderar un compromís de cara a 2030 que vagi més enllà dels límits de l’Àrea Metropolitana i arribi a tota la Regió Metropolitana? Per què cal fer aquest salt cap a un àmbit de metròpoli més gran?\nNomés des de la cooperació entre municipis de tota la Regió Metropolitana de Barcelona, la ciutat dels 5 milions d’habitants, podem donar resposta als reptes metropolitans que tenim. Aquest és el plantejament que fem des del Pla Estratègic Metropolità de Barcelona (PEMB), i des de Barcelona n’assumim el lideratge, entenent que és un lideratge compartit basat en la cooperació i la complicitat entre municipis.\nEls límits administratius no poden limitar també les polítiques que cal desenvolupar: la diversificació econòmica i la reindustrialització apostant per la innovació; la lluita contra el canvi climàtic reforçant la mobilitat sostenible; la lluita contra les desigualtats, amb polítiques d’habitatge i polítiques socials especialment en barris amb més població vulnerable.\nEls grans reptes globals tenen en les metròpolis les seves causes, però també les seves solucions. Per això, Barcelona fa aquesta aposta metropolitana, per responsabilitat també amb un món globalitzat, una economia injusta i desigual i un planeta que necessita actuacions urgents, on calen respostes valentes i de futur.\nJosep Mayoral (Granollers): “El compromís metropolità ha de tenir la voluntat d’equilibrar el país”\nJosep Mayoral, alcalde de Granollers / AJ. DE GRANOLLERS\nQuin paper pot jugar Granollers i el Vallès Oriental en la seva posició de connectora entre l’entorn metropolità i la Catalunya interior a través de l’eix de la C-17 (carretera) i l’R3 (ferrocarril)?\nGranollers, ciutat de mercat, cruïlla de camins, és històricament la porta nord de la regió metropolitana. Per això, l’articulació de xarxes territorials és una vocació arrelada en el full de ruta de la ciutat. Ben situats en el mapa, mirem també cap el nord. Per això, reclamem millors comunicacions.\nEl desdoblament de la R3 és imprescindible. Ho és pels municipis que serveix, però també ho és per Barcelona. Millorar les connexions de la indústria i els serveis d’Osona , el Ripollès o la Cerdanya ha d’estar a l’agenda estratègica de Catalunya. El compromís metropolità ha de tenir la voluntat d’equilibrar el país. De reduir les desigualtats. I ha d’expressar el seu lideratge accentuant les sinèrgies que ho facin possible.\nLa xarxa ferroviària que imaginem ha de permetre connectar també els vallesos. És incomprensible que dos dels pols amb més força industrial de Catalunya, des del punt de vista de les infraestructures, estiguin d’esquena. Tenim una gran oportunitat. No la desaprofitem.\nXavier Fonollosa (Martorell): “Per garantir la competitivitat del sector automobilístic, cal el consens d’administracions, empreses i ciutadania”\nXavier Fonollosa, alcalde de Martorell / AJ. DE MARTORELL\nConsidera que la indústria automobilística ha de continuar jugant un rol bàsic en la planificació de futur de la Regió Metropolitana de Barcelona? Amb quins condicionants?\nLa indústria de l’automoció és un dels motors econòmics de Catalunya, fruit de la seva capacitat d’innovació i d’adaptació als canvis al llarg dels anys. La importància del pol econòmic del sector que representa Martorell, i el Baix Llobregat Nord, és essencial per entendre el futur de la Regió Metropolitana de Barcelona com una gran xarxa de progrés i desenvolupament econòmic i social.\nLa recerca, la transició energética i la mobilitat sostenible seran els reptes que hem d’afrontar, entre tots, per fer que la indústria pugui seguir generant activitat económica i ocupació. Garantir la competitivitat del sector necessita també del consens d’aministracions, empreses i ciutadania, en el seu conjunt, amb una estratègia clara que aposti pel desenvolupament dins un context d’emergència climática i de reactivació económica.\nDavid Bote (Mataró): “Tenim l’oportunitat d’acabar amb els greuges de la mobilitat metropolitana”\nDavid Bote, alcalde de Mataró / AJ. DE MATARÓ\nQuin paper han de tenir les grans ciutats de la segona corona metropolitana, com ara Mataró, a l’hora de definir les polítiques de transport públic i de connexions viàries per evitar una concepció radial al voltant de Barcelona?\nLa mobilitat metropolitana ha afavorit fins ara els desplaçaments dins la ciutat de Barcelona i en l’àmbit de la primera corona, mentre municipis de la segona corona acumulem greuges: més de 50 anys del peatge al Maresme de la primera autopista d’Espanya; pagar fins al triple per recorreguts en transport públic de menys quilòmetres que desplaçaments realitzats dins la zona tarifària 1; quedar-nos sense connexió directa en tren a l’aeroport, i perdre també els trens directes i semidirectes a Barcelona són alguns exemples.\nL’horitzó 2030 és una oportunitat per teixir una xarxa de ciutats més articulada, més sostenible, millor dinamitzada i més cohesionada, que permeti deixar de parlar de centre i perifèria. Una oportunitat per acabar amb els greuges actuals i escoltar la veu de ciutats amb interessos que no només passen per moure’ns cap a Barcelona. A Mataró necessitem millors connexions amb l’aeroport, amb la resta del Maresme i amb municipis com Granollers per potenciar relacions laborals, culturals, d’oci. Necessitem una rebaixa del preu del transport públic que afavoreixi la reactivació econòmica, integrant tota la comarca en la mateixa zona tarifària, la zona 2. Reclamem, en definitiva, una veritable visió metropolitana, que només s’aconseguirà amb un disseny en xarxa i un sistema tarifari equitatiu i just.\nJosep Monràs (Mollet del Vallès): “La Formació Professional ha de tenir el reconeixement i el prestigi social que mereix”\nJosep Monràs, alcalde de Mollet del Vallès / AJ. MOLLET\nCreu que des de la dimensió de la regió metropolitana es pot abordar de manera més efectiva el repte de la formació professional per millorar la competitivitat industrial? De quina manera?\nCal reforçar la Formació Professional i s’ha de fer de la mà i amb la sinèrgia del món econòmic i empresarial, que serà qui absorbirà els titulars d’aquesta formació. Es tracta de generar noves oportunitats de feina i de futur per als nostres joves, el que és molt important tenint en compte el gran atur juvenil.\nÉs imprescindible que el responsable d’educació de la Generalitat de Catalunya analitzi, conjuntament amb el sector econòmic i industrial, el disseny de l’oferta educativa del present i pensant també en les necessitats a llarg termini. D’aquesta manera, els joves i les joves que surtin d’aquestes formacions tindran més oportunitats per inserir-se al món laboral i d’emancipar-se i el sector industrial tindrà persones formades per poder continuar produint.\nI, molt important, també cal fer campanyes per posar en valor la formació professional. És una formació important i de futur. No és una formació de segona i ha de tenir el reconeixement i el prestigi social que mereix.\nAna M. Martínez (Rubí): “Si volem deixar un planeta habitable, cal que les ciutats liderem aquest nou paradigma”\nAna María Martínez, alcaldessa de Rubí / AJ. DE RUBÍ\nFins a quin punt la Regió Metropolitana de Barcelona podria apostar per les energies renovables i per un creixement econòmic més sostenible, dins d’un marc d’emergència climàtica mundial?\nSi alguna lliçó hem d’extraure d’aquesta pandèmia és que el futur passa per la col·laboració, per la unió i per la recerca de sinèrgies. Espais i regions han d’abordar reptes plegats, amb una sola veu, i de manera integral problemàtiques diverses. Canviem el tu pel nosaltres, i dibuixem un futur oblidant per un moment els límits geogràfics d’una ciutat com Rubí.\nPerò aquest futur no pot ser el que ens ha marcat el creixement especulatiu i devorador de recursos de les darreres dècades, sinó que passa ineludiblement per la transició ecològica, la seva aplicació a través de l’estalvi energètic i la compensació a través d’energies renovables. El món, o serà sostenible o no serà. No podem deixar passar aquesta oportunitat. Si volem deixar un planeta habitable als nostres fills i filles cal que les ciutats i els pobles liderem aquest nou paradigma, perquè la seva proximitat a la ciutadania ens fan clau a l’hora de desplegar els ODS. Invertir en aquestes polítiques, i fer-ho de forma coordinada amb els nostres veïns i veïnes, és l’única sortida.\nMarta Farrés (Sabadell): “Cal deixar enrere el centralisme i treballar conjuntament per vertebrar el territori”\nMarta Farrés, alcaldessa de Sabadell / AJ. DE SABADELL\nCal que la política d’habitatge i les accions socials tendents a evitar la segregació dels barris de les nostres ciutats tinguin, amb vistes als reptes de futur, un tractament d’escala Regió Metropolitana de Barcelona?\nLa resposta, clara i directa, és que sí. Durant massa temps els municipis de la segona corona hem estat ignorats i sense veu en la presa de decisions, malgrat la nostra rellevància en termes poblacionals i d’activitat econòmica. No es tracta de negar la capitalitat de Barcelona, però sí de posar en valor que si volem vertebrar el territori, cal deixar enrere el centralisme i treballar-hi conjuntament. I aquí la tasca que pot fer la Regió Metropolitana és immensa, incloent els àmbits de l’Acció Social i l’Habitatge.\nLa desigualtat no té fronteres i si som capaços d’analitzar-la amb perspectiva àmplia, veient què podem fer i com col·laborar entre tots, més adient serà la solució. Per exemple, si parlem de sensellarisme, a falta de resposta de la Generalitat, cal una estratègia metropolitana per abordar un fenomen que no entén de límits entre termes municipals. I en habitatge, cal entomar de forma coordinada la captació de recursos per finançar la construcció d’habitatge públic i concertar polítiques que tinguin en compte les realitats dels diferents municipis.\nLídia Muñoz (Sant Feliu de Llobregat): “La situació actual de pandèmia posa encara més a prova la capacitat inclusiva dels nostres municipis”\nLídia Muñoz, alcaldessa de Sant Feliu de Llobregat / AJ. DE SANT FELIU DE LL.\nConsidera que el Compromís Metropolità 2030 hauria de posar l’èmfasi en qüestions de caire social i de reducció de les desigualtats, més que no pas en qüestions urbanístiques i d’infrastructures?\nConsidero que la dicotomia entre urbanisme i d’altres qüestions considerades de caire més social no és tal, ja que l’urbanisme i les infraestructures són fonamentals per garantir la qualitat de vida als nostres pobles i ciutats, i el model de ciutat té un impacte directe també en el dia a dia de la ciutadania i en el seu accés als serveis en condicions d’igualtat. La situació actual de pandèmia està posant encara més a prova la capacitat inclusiva dels nostres municipis en aspectes crítics com l’accés a l’habitatge, fer front a les despeses energètiques o el repte de la renda garantida de ciutadania. Hem de sortir d’aquesta crisi sense deixar ningú enrere, i alhora reactivar l’economia de les nostres ciutats.\nÉs fonamental, per exemple, ampliar i millorar espais públics, zones verdes, de passeig i ciclables amb criteris de qualitat, per garantir una mobilitat més sostenible i donar resposta a les recomanacions de salut pública; pacificar al màxim els eixos comercials de les ciutats per afavorir el comerç de proximitat —que tant està patint— i el passeig en aquestes zones; o millorar els accessos als nuclis econòmics per garantir el desenvolupament del treball i per poder esdevenir un focus d’atracció per a les empreses. I cal que aquest accés a més de segur, sigui el màxim de sostenible i el menys contaminant possible. Perquè invertir en sostenibilitat també és invertir en salut comunitària i en economia circular. La crisi sanitària ha posat de manifest que cal implementar mesures més eficients de detecció i prevenció de situacions de vulnerabilitat i de violència, en els col·lectius amb major risc d’exclusió social i major risc de vulnerabilitat.\nJordi Ballart (Terrassa): “Busquem un equilibri entre qualitat de vida, justícia social, drets humans i medi ambient”\nJordi Ballart, alcalde de Terrassa / IVAN JIMÉNEZ\nQuin paper ha de tenir en el Compromís Metropolità 2030 la recerca i la indústria tecnològica per una ciutat com Terrassa que n’ha fet una de les seves apostes de futur?\nTerrassa és un motor industrial del Vallès, de la regió metropolitana i de Catalunya, així com una ciutat universitària, una ciutat de ciència i innovació en àmbits com l’audiovisual, salut, òptica i fotònica… I decidida a impulsar una “revolució verda” en mobilitat, qualitat de vida, energies renovables, residus, economia social i solidària o gestió pública de l’aigua. En un món marcat per la crisi climàtica, l’impacte de la Covid-19 i canvis tecnològics (digitalització, robotització, intel·ligència artificial, internet de les coses…) busquem un equilibri entre qualitat de vida, justícia social, drets humans i medi ambient.\nHi ha oportunitats i dificultats, sens dubte, però la tercera ciutat catalana té un teixit social i econòmic potent, capacitat de teixir aliances estratègiques, visió de país i una identitat pròpia. Sumant forces i dotant-nos de les infraestructures i xarxes que necessitem, convertirem les oportunitats actuals en progrés econòmic i social sostenible i just.\nPere Regull (Vilafranca del Penedès): “Cal preservar el paisatge i concentrar l’activitat econòmica a prop de les vies de comunicació”\nPere Regull, alcalde de Vilafranca del Penedès / AJ. DE VILAFRANCA DEL P.\nCom fer compatible d’aquí al 2030 la preservació del paisatge i la personalitat del Penedès, enmig de dues dinàmiques metropolitanes com la de Barcelona i la de Tarragona?\nUna bona planificació territorial ha de preveure una ubicació dels espais per a l’activitat econòmica que no generi impacte visual, que estigui ben integrada en el paisatge i que estigui concentrada en una franja de territori propera a les vies de comunicació de més capacitat actuals i futures.\nD’altra banda, també ha de preveure que la resta del territori del Penedès quedi preservada, articulant mecanismes de compensació per als municipis que mantinguin el paisatge pel fet que no puguin obtenir els ingressos via impostos que genera l’activitat econòmica dels polígons industrials.\nUna bona planificació també ha de controlar el creixement demogràfic, de forma que no hi hagi creixements sobtats que poguessin comportar la despersonalització de les viles i pobles. Ans al contrari, ha de protegir aquells trets que els hi donen identitat i qualitat de vida.\nOlga Arnau (Vilanova i la Geltrú): “Les àrees urbanes necessitem promoure una natura funcional i connectada”\nOlga Arnau, alcaldessa de Vilanova i la Geltrú / AJ. VNG\nQuina importància té la connexió entre els diferents espais naturals protegits que connecten l’entorn metropolità i el Penedès de cara a lluitar contra l’emergència climàtica?\nQuan penses estratègicament, com estem fent ara el conjunt del territori que participem en el PEMB, cal pensar en la globalitat i també en el llarg termini. Per això, quan parlem de protegir el nostre entorn ambiental i de lluitar contra l’emergència climàtica, té tot el sentit buscar la connexió entre els espais naturals que formen part d’aquesta estratègia.\nAl Penedès comptem amb indrets de valor ambiental com són el Parc Natural del Garraf, el d’Olèrdola, el Parc del Foix i els espais costaners i marítims com els Colls-i-Miralpeix i les platges, relacionats molt directament mitjançant una xarxa d’espais i de camins, com el Camí Ramader de Marina, que ens connecten amb el Bages, el Lluçanès, el Ripollès, el Berguedà i arribant a la Cerdanya.\nAquests espais, connectats als de l’entorn metropolità, conformen un extens pulmó verd per a tot l’arc, que cal gestionar i preservar per garantir la qualitat ambiental i la qualitat de vida de la població. Les àrees urbanes necessitem, per la nostra supervivència, fomentar la conservació de la biodiversitat i el funcionament natural dels ecosistemes; promoure una natura funcional i connectada.


L’eurodiputat Francesc Gambús ha posat en coneixement de la Comissió Europea la situació actual dels espais naturals del Delta de l’Ebre i la necessitat d’actuacions urgents per preservar la costa deltaica davant el perill de la seva regressió.\nL’eurodiputat, que és l’únic català a la Comissió de Medi Ambient del Parlament, ha requerit al govern europeu si disposa d’informes presentats per l’executiu espanyol en referència a la preservació dels espais naturals del Delta de l'Ebre i, en especial, de les seves zones costaneres, bancals, barreres de protecció, dunes i llacunes d'aigua dolça.\nEn cas de no disposar de la informació, Gambús ha reclamat a la Comissió Europea que interposi mesures per garantir la protecció dels espais mediambientals. En aquesta línia, l’eurodiputat independent del Grupdel Partit Popular Europeu hainstatla Comissió a“elaborar recomanacions per tal que el govern espanyol preservi els espais naturals i els aiguamolls del Delta de l’Ebre i del parc de Doñana”.\nAquesta comunicació amb la Comissió Europea s’ha produït després que el Parc Natural del Delta de l’Ebre hagi hagut d’actuar d’urgència per preservar les llacunes d’aigua dolça del tram final de l’Ebre -els calaixos de l’illa de Buda-, que després del temporal que va afectar la costa deltaica a principis d’any van quedar envaïts per aigua de mar i encara no s'havien regenerat naturalment.\nFrancesc Gambús ha destacat el gran valor ambiental d’aquests calaixos -llacunes d’aiguadolça i ha assenyalat que “cal actuar davant l’avenç imparable de la regressió d’aquests espais naturals”. “Un dels motius d’aquest avenç és la reducció de l’aportació de sediments”, ha apuntat i ha insistit que “són els estats membres, en aquest cas l’espanyol, qui tenen la responsabilitat de l’aplicació de la legislació mediambiental de la UE, així com de la Directiva Marc de l’Aigua. Per això, reclamem a la Comissió Europea que vigili amb urgència la seva correcta aplicació davant els perills de regressió existents”.\nL’eurodiputat democratacristià ja ha presentat diverses preguntes parlamentàries i esmenes per reclamar la protecció mediambiental del Delta de l’Ebre davant les amenaces visibles per la manca de sediments, per l’acció del canvi climàtic i per la menor aportació d’aigua dolça que fa disminuir la qualitat ecològica del tram final del riu i augmentant la salinitat. La Unió Europea finança els projectes Ebre-Adminclim i Delta Lagoon dins del programa LIFE per tal de garantir la protecció mediambiental del Delta de l’Ebre.


Entre els infectats del conjunt madrileny s’hi troben jugadors, però també altres membres del club\nRedacció Juliol 20, 2020 8:08 pm\nAlmenys sis jugadors del Fuenlabrada han donat positiu per coronavirus segons ha avançat aquest dilluns el diari AS i ha confirmat LaLiga a través d’un comunicat. En conseqüència, la patronal, organitzadora de la Segona Divisió, ha decidit suspendre el partit transcendental entre el Deportivo de la Corunya –en la lluita per la salvació– i el conjunt madrileny –que opta a classificar-se per al play-off d’ascens a Primera– a Riazor. Contràriament al que s’ha plantejat, tots els altres compromisos de la jornada unificada es disputaran amb (nova) normalitat.\nEncara que LaLiga i la Federació Espanyola no acabaven d’estar d’acord en el moment de decidir si es cancel·lava tota la jornada o només el Deportivo-Fuenlabrada, el CSD ha acabat intervenint i s’ha arribat a un acord perquè la resta de partits no es vegin afectats. El compromís suspès, en el qual els gallecs estaven obligats a guanyar i esperar resultats favorables per salvar-se i els madrilenys en tenien prou amb un empat per assegurar la seva participació en el play-off d’ascens a la Lliga Santander, es disputarà el 30 de juliol. “Aquesta és la solució que millor protegeix la salut dels futbolistes i la integritat global de la competició”, ha comunicat LaLiga.\nCal destacar que, a més dels sis positius, hi va haver un futbolista de l’equip i dos membres del cos tècnic que ja no van viatjar a la Corunya perquè tenien alguns dels símptomes de la Covid-19. En total es podria arribar a la dotzena d’infectats. Segons ha afegit GOL, i a falta de confirmació oficial, l’ajornament del Deportivo-Fuenlabrada implicarà que el play-off d’ascens a Primera, en què el Girona està implicat, es disputi a partir de l’agost: els dies 2 i 5, les semifinals; i el 8 i l’11, el mateix cap de setmana en què torna la Champions League, l’eliminatòria decisiva.\nEl missatge de Sarabia després d’acabar una Lliga decebedora


La directora d'Estiu 1993, Carla Simón, rebrà un dels Premis Ciutat de Barcelona - Garrotxa Digital\nBarcelona - Publicat a les 13.41\nComentaris tancats a La directora d’Estiu 1993, Carla Simón, rebrà un dels Premis Ciutat de Barcelona\nLa directora del llargmetratge ‘Estiu 1993, Carla Simón, rebrà un dels Premis Ciutat de Barcelona que atorga cada any el consistori barceloní.\nEl jurat ha escollit per unanimitat a Simón per la seva excel·lència tècnica i artística i en particular pel treball amb les actrius. Ha valorat també la manera com la directora ha fet un retrat íntim d’una dècada marcada per la SIDA. D’aquesta Simón i el seu film segueixen acumulant premis després de l’èxit als premis Gaudí de diumenge. Els altres guardonats són el jove autor Max Besora, la filòsofa Marina Garcés, l’empresa Harquitectes, l’historiador Alessandro Ravotto, el poeta Juan Luis Ramos i la traductora Dolors Udina.\nCelebren la primera reunió de la comissió que ha de definir la futura segona Biblioteca d’Olot\nEl davanter de la Unió Esportiva Olot Antonio Trujillo estarà de baixa entre dues i tres setmanes per lesió. Trujillo va patir una ruptura fibril·lar dels isquiotibials de la cama esquerra, en el darrer enfrontament contra el Sant Andreu. El davanter mallorquí…\nComença el compte enrere per a celebrar la Marató de Sang d’Olot, que espera superar de nou el miler de donacions\nEl proper 6 de maig Olot viurà la 8a edició de la Marató de Sang. L'esdeveniment ha convertit la ciutat en referència a Catalunya pel que fa a donacions. L'objectiu és repetir de nou les xifres de les darreres edicions: en les cinc últimes maratons s'han…


Formació d'improvisació - Empreses | Planeta Impro - Impro Show\nHome / EMPRESES / Formació\nSabies que la tècnica d’improvisació reforça la comunicació que requereix l’àmbit laboral?\nEn Planeta Impro comptem amb 15 anys d’experiència ajudant a les empreses a potenciar els recursos i les capacitats de la seva plantilla. A través de diferents cursos i tallers treballem diversos conceptes teatrals adaptats a l’entorn empresarial. La nostra finalitat és millorar la comunicació en l’ambient de treball des de l’assertivitat, l’acceptació de l’altre i la col·laboració.\nEl nostre mètode: Les Improexperiències\nLes improexperiències són els tallers de formació de Planeta Impro enfocats segons els objectius de cada empresa i personalitzats per a cada grup. En elles ens servim de les eines que ens dóna la tècnica d’improvisació juntament amb una actitud activa i positiva. Moguts per la premissa “sumar en equip per construir”, treballem aquest concepte de forma lúdica i entretinguda per crear un ambient distès, reforçant les relacions personals i professionals de l’equip de treball.\nLes nostres improexperiències estan orientades al role playing, formades per jocs vivencials i d’agilitat mental en els quals la participació de tots és bàsica. Amb elles experimentem tots els processos als quals pot veure’s sotmès un treballador, amb propòsits com aprendre a respirar, gestionar l’estrès, superar la pressió i, en definitiva, millorar diversos aspectes de la rutina laboral a través d’activitats de team building. Una manera divertida de fer brillar la creativitat, cooperació, lideratge i comunicació efectiva de tots.\nA continuació descobreix algunes de les nostres improexperiències més populars:\nReforçar la consciència de grup\nAfavorir la cohesió entre equips i/o departaments\nMillorar la comunicació\nRegenerar l’energia de l’ambient laboral\nGestionar l’ansietat de parlar en públic\nAfrontar la por davant l’imprevist\nGuanyar confiança i autoestima\nEnfortir la comunicació no verbal\nExpandir la imaginació\nPotenciar la capacitat de reinventar-se\nEntrenar l’escolta i empatia\nDesenvolupar una comunicació efectiva\nAugmentar la capacitat de reacció\nIncrementar dots de persuasió\nConsolidar habilitats comunicatives\nImpulsar la consciència sistemàtica\nPerfeccionar la capacitat de comunicació i síntesi\nEntrenar l’escolta i l’empatia\nDesplegar habilitats comercials\nDialogar des del comportament\nDisponibles en castellà, català, anglès, francès i portuguès.\nLes improexperiències s’adapten i personalitzen segons les necessitats de l’empresa.\nTambé oferim suport in-house en presentacions de formadors o managers interns.\nExisteix l’opció de realitzar un taller de formació seguit d’un espectacle d’improvisació.\nEn cas de necessitar un lloc extern, Planeta Impro compta amb la cessió de l’espai per part de l’escola ITC Impro Training Center.


Nadal està convençut que continuarà un any més en les files del Barça\nLouis van Gaal, emperò, li digué ahir que no compta amb ell\nEl defensa manacorí Miquel Àngel Nadal, jugador del FC Barcelona, expressà ahir el seu convenciment que continuarà en el club català, malgrat haver mantingut una reunió amb el tècnic de l'equip, Louis van gaal, per tractar la possibilitat d'abandonar l'entitat. Nadal té un any més de contracte i el club compta amb la possibilitat d'ampliar-l'hi unilateralment per una temporada més.\nA pesar del seu desig de continuar en el Futbol Club Barcelona, perquè «l'any que ve no serà pitjor que aquest», precisà, Miquel Àngel Nadal estaria disposat a renunciar a les quanties econòmiques que hauria de cobrar l'any que ve i el següent, a condició que el Barcelona li llevàs l'obstacle que representen els 5.000 milions de pessetes de rescisió de contracte.\nNadal només ha jugat tres partits aquesta temporada, un any en el qual ha estat gairebé més temps de baixa que operatiu a conseqüència de les lesions, per la qual cosa el defensa barcelonista considera que si està en condicions físiques podrà jugar. El futbolista mallorquí es mostrà molt irònic en la seva compareixença davant els mitjans informatius, després de la reunió mantinguda amb Van Gaal i amb el president de l'entitat, Josep Lluís Nuñez.\nNadal reconegué que en el Barcelona «sempre» s'han portat bé amb ell, i d'altra banda significà que dubta que cap club pagui la seva baixa en el Barcelona.\nEn aquest sentit, l'entrenador del Barça, Louis van Gaal, comunicà ahir personalment a Nadal, Pellegrino, Roger, Ciric, Òscar i Busquets que no compta amb ells per a la propera temporada.


canvi horari | Viure Lliures\nEls horaris són quelcom que defineixen la nostra vida, des del moment que naixem fins que morim. És per això que val la pena que hi dediquem un temps, a l’horari.\nPersonalment, sense entrar en canvis d’horaris com s’està proposant d’un temps ençà, paro atenció sempre a tenir una agenda ben preparada. Les setmanes que faig aquesta senzilla activitat organitzativa, tot em va substancialment millor. No és l’única pauta temporal que segueixo: he comprovat que per a trobar-me de bon humor i rendir he de dormir com a mínim vuit hores i mitja. Així, quedar amb amics, assistir a classe o fins i tot menjar queda supeditat al fet que pugui dormir el temps que necessito.\nEntenc que m’aniria molt millor que els horaris ja estiguessin previstos de forma que no hagués de decidir entre fer-me el sopar en arribar d’anglès (a dos quarts d’onze del vespre) o anar directament al llit després d’un llarg dia. I no sóc l’únic: tinc gran quantitat d’amistats que no dormen tant com els caldria; persones que, quan arriba l’estiu i poden descansar com toca, són significativament més eixerits que de costum. Ells, segurament per raons de pragmatisme o socialització, no s’autoimposen normes horàries tan inflexibles –i així estan cada matí, que no està gaire clar si se’ls ha de donar un cafè o combatre’ls com si fossin els zombis vivents a què tant s’assemblen.\nDeixem, encara que sigui un moment, de banda la meva vida personal. El Parlament de Catalunya va constituir la Comissió de la Reforma Horària (CERH). El seu propòsit, a grans trets, era estudiar allò que molta gent anomena “tenir horaris més europeus” que, com sempre que es compara una cosa qualsevulla de la península ibèrica amb “Europa”, vol dir realment “tenir horaris més racionals”.\nI què ha conclòs el Parlament? Que cap agent dels que hi intervenen liderarà el canvi. Això potser ha estat una sorpresa per a algú, però no per a ningú que sàpiga una mica d’economia. L’assumpte és prou senzill: quins són els incentius per a canviar els horaris (i quins per no fer-ho)? L’incentiu de canviar l’horari és prou clar: millorar la vida de la societat. El problema? que la resta de parts amb capacitat d’influir en el canvi no hi participin i aquells que han canviat passin a ser el problema i no la solució. Hi ha més obvietats, com ara que els horaris no es poden canviar a cop de decret.\nNo és el primer cop en què ens trobem amb problemàtiques per a les quals no hi ha incentius suficients. El medi ambient n’és un bon exemple. La millora del medi ambient afavoreix totes les persones, fauna i vegetació de tot el món. Les empreses, però, guanyaven molt més econòmicament si contaminaven que la part que els correspondria de “salut” per no fer-ho. Pitjor encara, com totes les altres empreses (i persones particulars) continuarien contaminant, ningú no podria notar cap millora. La solució ha estat (i és, a més a més de la conscienciació) la intervenció pública. D’una banda, es recompensa a aquells que inverteixen en energies renovables; de l’altra, es penalitza als que contaminen més. D’aquesta manera, l’estat compensa la manca d’incentius naturals amb la creació d’uns d’artificials.\nCrec que esperar que vingui el Parlament a salvar-nos de les nostres pròpies agendes és un pèl infantil. Suposem que en una regió amb no gaire població, una hipotètica empresa que donés feina a la majoria de la gent decidís canviar els seus horaris. Imaginem que el govern local, en veure-ho, accedís a canviar els horaris de l’escola o a no fer una oposició gaire forta. Algú creu que els comerciants no s’adaptarien de seguida als nous horaris? O que no ho faria la televisió regional? Que hi anéssim tots darrera només seria cosa nostra.\nSigui com sigui, no deixem passar més temps als calendaris: cal que fem ja un canvi d’horaris integral a les agendes.\nPosted in Comentaris, Política and tagged canvi horari, conciliació laboral, Parlament on 11/05/2015 by PabloGenis. Deixa un comentari


Recapte d’aliments pels refugiats – INS Josep Lladonosa\nRecapte d’aliments pels refugiats\nL’alumnat de 1r de Batxillerat Internacional està col·laborant des de l’assignatura CAS del Programa del Diploma en un projecte sobre la situació dels refugiats i refugiades al món i la tasca que fan per millorar-la algunes entitats com l’Associació Lleida pels Refugiats.\nAquest projecte ha començat a inicis del mes d’octubre amb unes sessions informatives dirigides a l’alumnat de 1r IB a càrrec de dues membres de l’entitat, així com sessions informatives de l’alumnat de 1r IB al de l’ESO i culminarà amb una setmana de Recapte d’Aliments i béns de primera necessitat, del 8 al 15 de novembre, que l’entitat gestionarà entre les persones que se’n beneficien.\n• Aliments: oli de gira-sol, llaunes de tonyina, galetes, cereals, espaguetis, cacau en pols i llet de continuació.\n• Productes higiènics: bolquers (T4 i T5) i compreses femenines.\nSi voleu col·laborar amb les vostres aportacions, els punts de recollida seran unes zones habilitades de l’institut (per a l’alumnat de l’ESO) i de l’EOI de Lleida (per a l’alumnat de batxillerat i de l’Escola Oficial d’Idiomes que també hi col·labora activament)


Raposeiras acaba 15è a Xeste després de remuntar - El Periòdic d'Andorra\nRaposeiras acaba 15è a Xeste després de remuntar\nEl pilot pateix problemes de salut abans de prendre la sortida\nPublicat el Dimecres, 12 de setembre de 2018 | 02:45 h\nEl pilot andorrà Jordi Raposeiras competeix a Xest, aquest cap de setmana. | Francisco Fraile Martin\nJordi Raposeiras va aconseguir acabar 15è a la cinquena cita del certamen de velocitat de la Copa d’Espanya que es disputava aquest cap de setmana a Xest. El pilot andorrà només va realitzar dos dels tres entrenaments previstos i va haver de sortir de la 28a posició després de tenir otitis i amigdalitis. A la primera cursa de dissabte, el pilot va acabar 23è i va ser 10è del Kawasaki Trophy. El seu estat de salut encara li passava factura. No obstant això, l’endemà va millorar i va remuntar de la 28a posició fins a la 12a, tot i que una errada final el va fer acabar en la 15a.\n«He finalitzat el cap de setmana de carreres satisfet, tot i no poder rendir com hagués volgut, ja que els problemes de salut han estat un handicap que he hagut de superar», comentava. «No hem pogut mostrar el nostre potencial, però tot i això hem demostrat que tenim moltes possibilitats d’estar entre els millors del campionat, ens falta alguna millora en la mecànica de la moto, però anem treballant per demostrar que poder arribar a estar al top 10», assegurava.\nAmb aquest resultat, va puntuar a les dues competicions i el 20 i 21 d’octubre competirà a Xerès.


El Bloc de Santi Baró: PROBLEMES TÈCNICS\nPer una qüestió aliena a la meva voluntat el meu bloc ha estat inactiu durant un temps.\nVeureu que també he perdut entrades i que, els enllaços a les meves novel·les han desaparegut.\nNo és la primera vegada que em passa una cosa semblant.\nMica en mica ho aniré restablint tot, intentaré recuperar les blocades de les que disposo esborrany, que no en son moltes ja que he perdut arxius, i també aniré actualitzant els enllaços perquè clicant a les portades de les meves obres us portin a les adreces amb la informació tal i com tenia abans.\nUs prego una mica de compassió a aquest maldestre de la informàtica que s'ofega cada vegada que un virus em rossega l'ordinador, que jo, amb els refredats ja se sap... Un café amb llet, conyac i mel i cap el llit, però amb aquests atacs que són més misteriosos que les boles dels sortejos de la champions no sé què fer.\nI res, us deixo amb una cançó que compartint-la un anima l'ànima.\nPublicat per Santi Baró a 9:29


eduardselva: EXPO GFM - RETRATS\nPublicat per edSELVA a 16:11\nbeth 1 de juny de 2011 a les 16:16\nm'agrada molt la segona!!\nAnònim 1 de juny de 2011 a les 16:39\nBona sèrie i força natural i espontani.\nEdu Crispi 1 de juny de 2011 a les 21:13\n...les he conegut nomes entrar al Mil.lenari nanu! Una col.lecció genial!\nÀngel de Can Bosc 18 de juliol de 2011 a les 22:08\nEts un crack! Tinc el llibre al que fas referència i si, la cosa va per aquí


gener de 2014 – De Tarraco a Massilia\nEl matí del dissabte ens vam aixecar més contents qu’un gínjol: per fi havia arribat el dia del Gran Salt! Hi havia una petita escala a Copenhague i des d’allà, directes i travessant el Pol, arribaríem a Tokio al cap de…. Ualaaaa moltes hores! Sobre la companyia que vam triar per fer el viatge, ja … More Primeres impresions al país del Sol Naixent\nDeixa un comentari Primeres impresions al país del Sol Naixent\nQue es pot fer en una gran capital com es Paris en només unes hores, i tenint en compte que a les cinc ja es fosc? Optimitzar! Per això vam decidir que l’hotel seria ben aprop de la Gare de Lyon, on arrivariem amb el TGV després de dinar. Tot seguit, metro i cap a … More Una tarda a Paris\nDeixa un comentari Una tarda a Paris


Concert de Gospel solidari a La Seu de Manresa | Solidaritat Sant Joan de Déu\n2 de juny de 2019 - 15:00\nBasílica de Santa Maria de La Seu de Manresa - Baixada de la Seu, 1\n‘El Bages, terra d’acollida’ és un concert solidari de gospel, amb la participació del Cor de Gospel Sant Cugat a benefici del programa d’acollida de persones refugiades de la Llar de Sant Joan de Déu.\nFins al moment, el programa ha atès prop de dues-centes persones de quinze nacionalitats diferents. Ajuda’ns a fer que siguin moltes més i a oferir-los la millor acollida i hospitalitat!\nLes entrades funcionaran amb el sistema de taquilla inversa, de manera que els assistents decidireu, un cop s’acabi el concert, quin preu voleu pagar com a donatiu per a la causa. Tot i que l’accés al concert serà lliure, les persones que ho vulguin poden reservar la seva localitat sense cap cost a través de la web www.ticketea.com. També hi ha l’opció de fer una aportació voluntària sense assistir al concert, en forma de donatiu de Fila zero. L’acte compta amb el patrocini d’empreses pròximes a la Fundació Germà Tomàs Canet com Agefred, Serunion, Schindler i Vila-Reyes, entre d’altres col·laboracions.\nNo te’l perdis, t’esperem!


L'Exèrcit vacunarà avui amb Pfizer la selecció espanyola\nFUTBOL EUROCOPA 2021\nActualitzada 10/06/2021 a les 09:10\n© Carlos Soler, davant de Luis Enrique, durant un entrenament.\nEFE/RFEF / PABLO GARCÍA\nEl Govern de l’Estat va autoritzar ahir la vacunació dels jugadors i el cos tècnic de la selecció espanyola. El ministeri de Sanitat va acceptar aquesta mesura a quatre dies que es produeixi el debut de la Roja davant de Suècia a l’Eurocopa (dilluns 14, 21.00 hores, a Sevilla) i després que es confirmessin els positius per coronavirus de dos dels 24 futbolistes citats per Luis Enrique per a l’Europeu: Sergio Busquets i Diego Llorente. La inoculació es realitzarà, en principi, avui dijous, a través de l’Exèrcit, a causa que aquesta acció queda fora dels grups establerts, i es realitzarà igual que amb els olímpics.\nSanitat ha pres aquesta decisió després que la Comissió de Salut Pública declinés dimarts pronunciar-se sobre aquesta possibilitat. Segons va transcendir, es vacunaran amb Pfizer i serà l’Exèrcit l’encarregat d’immunitzar els jugadors i l’equip tècnic de la selecció, al voltant de 50 persones.\nTanmateix, a diferència dels esportistes que aniran a Tòquio, els futbolistes de la selecció no assoliran la immunització plena contra la Covid-19, ja que aniran amb només una dosi, quan la pauta completa són dos dosis, i no hauran transcorregut les setmanes necessàries per generar prou anticossos. El ministeri de Sanitat assumeix, doncs, la decisió de vacunar la selecció dins de l’àmbit de les seues competències, amb els arguments que la selecció és un grup d’esportistes que representen Espanya en una competició internacional, com faran els olímpics a Tòquio, i davant del temor que un brot del virus provoqui l’expulsió del combinat nacional del torneig.\nEls 22 internacionals que queden a la concentració principal d’Espanya continuen entrenant-se de forma individual i no ha aparegut cap positiu més després dels ressenyats.\nNo caldrà fer-se una PCR per veure partits arran de les crítiques\nEls 16.000 espectadors que podran assistir als quatre partits de l’Eurocopa a l’estadi sevillà La Cartuja, el primer l’Espanya-Suècia de dilluns vinent, no hauran de presentar obligatòriament una PCR o un test d’antígens, realitzats abans dels encontres, com havia exigit la subdelegació del Govern a Sevilla.\nLa Junta d’Andalusia espera aprovar demà la mesura i només es recomanarà. D’altra banda, també servirà un certificat de vacunació.\nEls requisits havien desfermat crítiques entre els compradors d’entrades al considerar que no se’ls va informar amb prou claredat i antelació, ja que s’havien de costejar les proves tenint en compte que els preus de les entrades van des de cinquanta fins a 185 euros.\nSí que es manté com a obligatori l’ús de la mascareta i es recomana portar- ne alguna de recanvi i mantenir sempre la distància de seguretat.\nEls partits assignats a la capital andalusa són els tres d’Espanya al Grup E: davant de Suècia (dilluns); Polònia (dia 19); i Eslovàquia (dia 23); i un de vuitens (dia 27) entre el líder del Grup B i el que surti per sorteig del tercer de l’A, D, E o F.\nTot l’equip espanyol dona negatiu als tests\nLa selecció espanyola va respirar tranquil·la ahir al conèixer el resultat dels tests PCR realitzats per UEFA a les dos bombolles, amb tots els internacionals amb resultat negatiu, així com el cos tècnic encapçalat per Luis Enrique. Hi havia temor d’un brot de coronavirus després dels positius de Busquets i Diego Llorente.\nPutin acusa Ucraïna de falta de democràcia\nEl president rus, Vladímir Putin, va acusar ahir Ucraïna de “menysprear” la democràcia per incloure la península de Crimea, territori annexionat per Rússia el 2014, al mapa imprès a la seua samarreta nacional per a l’Eurocopa de futbol. “Ells menyspreen la voluntat popular dels crimeans”, va dir a la televisió pública.\nPortugal goleja Israel en un amistós (4-0)\nLa selecció de Portugal va aconseguir un bon triomf ahir davant d’Israel (4-0) en el seu últim partit amistós abans d’afrontar l’Eurocopa, gràcies als gols de Bruno Fernandes (2), Cristiano Ronaldo i Joao Cancelo en un duel disputat a l’estadi José Alvalade de Lisboa. Els lusitans venien d’empatar amb Espanya (0-0).


dolces nines: Coca de princeses\nL'altre dia, l'home de la casa em deia que des de fa uns anys viu dins del color rosa. I raó no li falta, viu envoltat de princeses, princeses... fins i tot diem que, si algun dia tenim un animal, serà una femella perquè ens agraden més...\nAixí doncs, qualsevol menjar que sigui d'aquest color, triomfa segur. La meva intenció al fer aquesta coca és que fos de color rosa, i la barreja en cru sí que ho era. Però al coure va tornar al color daurat que veieu. Ara bé, l'olor i el gust eren de maduixa, maduixa...\nAmb aquesta recepta participo al bloc Memòries d'una cuinera, que aquest mes ens convidava a fer una coca de iogurt. Som-hi!!!\nUn iogurt de maduixa\n2 mesures del iogurt de sucre\n1 mesura del iogurt d'oli de gira-sol\n2 mesures del iogurt de farina\n1 mesura del iogurt de Nesquick de maduixa\nPosem en un bol el iogurt amb els ous i el sucre. Batem bé amb la batedora de barnilles elèctrica fins que els ous hagin escumat força.\nAfegim llavors l'oli i seguim batent. Afegim la farina i el llevat, i seguim batent. Finalment, afegim el Nesquick de maduixa i batem fins que quedi ben integrat.\nHo posem en un motllo al forn, que haurem escalfat prèviament a 180º, uns 30 minuts. Punxem amb un escuradents passat aquest temps i, si surt sec, ja el podrem treure.\nAquesta coca és la que vam fer servir de base per fer la Mona de Pasqua. Queda molt esponjosa i amb un gust de maduixa boníssim. No és rosa, però aquest ha estat només el primer intent. Això no quedarà aquí, segur...\nQue tingueu una dolça setmana!!!\nEtiquetas: Berenars , Coques , Postres\nTapa't de tapes 29 d’abril de 2014, a les 8:04\nBoníssims, els pastissos fets amb iogurt.\nUnknown 29 d’abril de 2014, a les 22:53\nBoníssims i fàcils!!!\nAnònim 29 d’abril de 2014, a les 20:10\ncomo siempre, una pinta estupenda!!!!me encantan tus publicaciones!\nUnknown 29 d’abril de 2014, a les 22:54\nGracias por tus palabras y por leerme!!!\nJudith 30 d’abril de 2014, a les 0:16\nel guarniment hi fa molt!!!! Moltíssimes gràcies per participar a memòries. Petonets\nUnknown 30 d’abril de 2014, a les 13:47\nGràcies a vosaltres, per la proposta de cada mes!!\nL&C 1 de maig de 2014, a les 15:43\nQuè bo! i segur que de maduixa queda espectacular!\nUnknown 1 de maig de 2014, a les 16:12\nLa veritat és que va volar!! Moltes gràcies!!\nles receptes que m'agraden 3 de maig de 2014, a les 17:14\nEl gust de maduixa ha de se molt bo! M'encanta això de Memòries peruqe amb una mateixa proposta es veuen receptes ben diferents, oi? la teva es una maravella! Et felicito. Jo és el primer cop que participo i he preparat una coca de llimona i llavors de rossella, si la vols veure em farà molta il.lusió, em trobes aquí\nUnknown 4 de maig de 2014, a les 12:22\nMoltes gràcies Pilar per la teva visita i el teu comentari, paraules com les teves animen moltíssim. Ara mateix et vaig a visitar!!\nCoses de Llàbiro 8 de maig de 2014, a les 13:50\nSi no va quedar rosa l'home de la casa deuria quedar més content...\nUnknown 8 de maig de 2014, a les 23:47\nSi, això sí, content i encantat de la vida!!!\nMoltes gràcies i una abraçada,


Programa de Centres Ecoambientals: Diada ecoambiental al CEIP els Tamarells\nVos mostram el que ens han enviat des de l'escola de s'Arenal, Els Tamarells. Gràcies per compartir-ho amb tots nosaltres!\nEl passat 3 d’abril celebràrem al CP Tamarells una nova edició de la diada ecoambiental. La novetat d'enguany ha estat el mercadet de segona mà en benefici al Consorci de Recuperació de Fauna de les Illes Balears (COFIB). Tot el que es va vendre a preu simbòlic a aquest mercadet varen ser aportacions de les famílies i alumnat de la nostra escola.\nA més, altres activitats varen ser brigades de reciclatge a Educació Infantil, una exposició sobre Cabrera, visionat de documentals de respecte al medi ambient als diferents cicles, un d'ells referit a les tortugues de la Mediterrània, i moltes coses més.\nAnònim 5 de desembre de 2012 a les 18:46\nBondia soc una nina de cinqué a a mi m´agrada eatar amb ses meves amigues i ses profesores.